X.

TERÜLETI UNIVERSITAS

AMATŐR KOSÁRLABDA BAJNOKSÁG

BUDAPESTI TERÜLET
versenykiírása

BUDAPEST 2005/2006.

www.akebasket.hu

EGYETEMI
ÉS FŐISKOLAI AMATŐR

KOSÁRLABDÁZÓK
EGYESÜLETE

1.
A BAJNOKSÁG SZERVEZÉSE

1.1
A bajnokság

A Területi
Universitas Amatőr Kosárlabda Bajnokság rendezője az

Egyetemi és Főiskolai Amatőr
Kosárlabdázók Egyesülete (AKE) -
1118 Budapest, Ménesi út 5.

Postacím:   BCE Államigazgatási
Kar, DSE Iroda - 1519 Budapest, Pf. 275.

Telefon/fax:
(1) 482-7187

Mobil:
(30) 211-2647 (Szabó Antal, ügyvezető); (30) 211-2648
(Fáry Dorottya, ügyvezető-helyettes)

E-mail:
[email-masked]; [email-masked]

A
bajnokság lebonyolításáért és a
csapatokkal való kapcsolattartásért felelős az

AKE
Versenybizottsága

Mobil:
(30) 930-6260 (Kozma László, AKE VB elnök)

E-mail:
[email-masked]

Hivatalos
szövetségi nap: minden hétfőn 17.00 - 19.00-ig, 1053
Budapest, Curia u. 3. fsz.

- 2005. szeptember 19-től
december 19-ig

- 2006. február
6-tól május 15-ig

1.2 A bajnokság
célja

A felsőoktatási intézmények férfi
és női hallgatói részére rendszeres
versenyzés biztosítása, bajnoki címek,
helyezések, feljutás-kiesés eldöntése. A
kosárlabda sportág népszerűsítése a
fiatalok széles tömegei körében.

1.3 Díjazás

Az A-liga győztese Budapest
Főpolgármestere különdíját veheti
át, az 1-3 helyezettek érem és
oklevéldíjazásban részesülnek. Az egyes
ligák győztesei kupát, az 1-3 helyezettek oklevelet
kapnak.

2. A CSAPATOK NEVEZÉSE

2.1 Nevezési lap

Az Universitas Amatőr
Kosárlabda Bajnokságban résztvevő csapatok
hiánytalanul kitöltött nevezési
lapjának 2005.
szeptember 19. hétfő 19.00 óráig,
(pótnevezés a ligaértekezleten) be kell érkeznie a
Versenybizottsághoz a
nevezési díj befizetésének
igazolásával együtt. (A nevezési lap a
versenykiírás 2. számú mellékletében
található)

2.2 Nevezési díj

A 2005/2006-os Universitas Amatőr Kosárlabda
Bajnokság nevezési díja saját teremmel
rendelkező csapatoknak:  25.000 Ft, illetve  40.000
Ft a teremmel nem rendelkező csapatok részére.

Számlaszám:
OTP Bank 11711034-20842783

Befizetési
határidő: legkésőbb a
ligaértekezleten (2005. szept. 21-én, szerdán
19.00-tól)

A nevezés
feltétele, hogy az adott csapatnak semmiféle tartozása
(pl.: előző szezonból eljárási díj) nem
lehet az AKE felé. Tartozás esetén először azt
rendezni kell és csak ezután tekinthető
érvényesnek a nevezés. Ha a tartozás nem
kerül rendezésre, akkor az AKE visszautasíthatja a csapat
nevezését.

2.3
Ligaértekezletek és a sorsolás

A női
és férfi csapatok
részére közös ligaértekezletet tartunk, a
2004/2005-ös szezon eredményhirdetése miatt:

-
2005. szeptember 21. (szerda) 19.30 óra, (BCE
Államigazgatási Kar, III-as előadó).

Tavaszi
forduló sorsolása:

- 2005. december 14. (szerda) 19.30 óra, (BCE
Államigazgatási Kar, III-as előadó)

3. A CSAPATOK
ELÉRHETŐSÉGÉVEL KAPCSOLATOS RENDELKEZÉSEK

- minden csapat köteles a
sorsolás alkalmával leadni a csapatképviselő
nevét, pontos címét, telefonszámát;

- ezen kívül az összes
csapatnak rendelkeznie kell e-mail
címmel is, mely a gyors és korrekt
tájékoztatáshoz szükséges;

- a
csapatképviselő személyének vagy
elérhetőségének megváltozását
a legrövidebb időn belül tudatni kell a
Versenybizottsággal;

- az AKE hivatalos
internetes oldala a    www.akebasket.hu  címen érhető el, mely oldal az
egyesület tevékenységével kapcsolatos
híreket, mérkőzés-eredményeket,
aktuális tabellákat hivatott közölni.

- az AKE ügyvezetőjének
elérhetősége:                                  a
Versenybizottság elérhetősége:

[email-masked]                                              [email-masked]

06-30-211-2647                                                              06-30-9306-260

Minden mérkőzés után a győztes
csapat köteles 3 napon belül, e-mail-ben vagy SMS-ben eljuttatni a
mérkőzés eredményét (mindkét
csapatból a legjobb dobók megjelölésével
együtt) a Versenybizottsághoz!

4. VERSENYNAPTÁR

Őszi
forduló                                                             Tavaszi
forduló

4.1
A bajnokság ideje

Őszi
forduló:                 2005.
szeptember 30. – 2005. december 18.

Tavaszi
forduló:             2006.
február 01. – 2006. május 14.

Universitas
Torna:         2006.
május 19 – 21.

Sziget Kupa:                  2006.
június 2 - 4.

4.2
Mérkőzésidőpontok

A mérkőzések
időpontjait az egész szezonra a ligaértekezleten
véglegesítik. Minden csapat köteles képviseltetni
magát a ligaértekezleten. Amennyiben ezt elmulasztja,
úgy a részvétele nélkül
véglegesített időpontokat is köteles elfogadni.

A képviselő
rendelkezzen a csapattal, illetve a létesítmény elfoglaltságával kapcsolatos
információkkal (szakmai gyakorlatok ideje, oktatási
szünetek).

4.3
Módosítási/lemondási kérelem

A véglegesített
mérkőzésidőpontok vagy helyszínek
lemondása/változtatása iránti kérelemmel a
Versenybizottsághoz kell fordulni. A
változtatás/lemondás csak az ellenfél
beleegyezésével kérhető a
következőképpen:

A módosítást
e-mailben ([email-masked])
kell kérni. A levél megérkezése után a
Versenybizottság a címlistában vagy a levélben
szereplő elérhetőségi telefonszámon
hívja fel a kérelmezőt (ha szükséges)
egyeztetés céljából.

A Versenybizottság
intézi a mérkőzés újbóli
kiírását és a
bíróküldést. A
módosításról mindkét csapatot e-mailben
(esetleg telefonon) értesíti.

A késői (5 nap saját terem, míg 10 nap
központi terem esetén) mérkőzésmódosításért
módosítás díjat kell fizetni:

- első alkalommal 1.500 Ft,

- második alkalommal 2.000 Ft,

- harmadik alkalommal 3.000 Ft,

- minden további esetben 5.000 Ft.

Az előző vagy aznapi
módosítás/lemondás esetén saját
teremnél 3.000
Ft, központi terem esetén 4.000 Ft eljárási díj fizetendő. A
csapatok a ténylegesen fizetendő eljárási
díjakról információt az egyesület
honlapjáról kapnak. (mérkőzés, ok,
összeg, fizetési határidő)

A módosítási
díj visszajár, ha egy szezonban csak egyszer fordul elő
változtatás, kivételt képez az előző
vagy aznapi módosítás/lemondás, mert ilyenkor nem
jár vissza az eljárási díj.

Egyoldalú
bejelentés, mely az ellenféllel nincs egyeztetve, nem
vehető figyelembe. Időben kért (több mint 5 nappal
korábban saját terem, míg több mint 10 nappal
korábban központi terem esetén)
módosításért/lemondásért nem kell
fizetni.

Ha a lemondás
kései, de legalább 2 nappal a mérkőzés
előtti, akkor lehet kérni a fizetés helyett a
mérkőzés 20:0-ás
elvesztését (ki nem állást) is, ilyenkor
természetesen nincs újrajátszási
lehetőség.

5.
A BAJNOKSÁG LEBONYOLÍTÁSI RENDSZERE

5.1 Általános elvek

Az Universitas
Amatőr Kosárlabda Bajnokság lebonyolítási
rendszerét az AKE Versenybizottsága határozza meg.

5.2
A csoportok kialakítása

A csoportbeosztások a
nevezett csapatok létszámától függnek.
Maximum 12, minimum 6 csapat szükséges ligánként. A
ligaértekezleten A-B-C-D(-E*)
ligákba történhet a nevezés, a betűjelek az
erősségi fokozatokat jelentik.

Őszi-tavaszi forduló:

Férfi csoportok

Női csoportok

A-liga

B-liga

C-liga

D-liga

(E-liga)*

A-liga

B-liga

(C-liga)*

*csapatok számának  függvényében

Férfiak:

I. forduló: őszi
körmérkőzés, az őszi forduló
végén a A-B-C(-D)-ligák
utolsó két helyezett csapata kiesik a következő
alsóbb ligába, míg a B-C-D(-E) ligák
győztesei és 2. helyezettjei felkerülnek a felsőbb
ligákba. A legalsó ligából (D-liga vagy E-liga)
kiesni nem lehet.

II. forduló: tavaszi forduló, visszavágó
körmérkőzések az A-B-C-D(-E)-ligákban. A felkerülő és
kieső csapatok tavaszi eredményei duplán
számítanak. Az egymás elleni eredményeket magukkal viszik a
feljutó/kieső csapatok.

Amatőr torna: a bp-i
bajnokság 1-4, valamint az Országos Területi
Bajnokság győztesei részére. (tervezett
időpont: 2006. május 19-21.)

Sziget Kupa: mind a férfi,
mind a női egyetemi csapatok részére június
első hétvégéjén utcai kosárlabda
rendezvényt szervezünk. A résztvevő csapatok plusz 2
pontot kapnak, amelyet hozzáadunk a bajnokság során
elért pontszámokhoz.

Nők:

I. forduló:     őszi
körmérkőzés sorsolással kialakított
egyforma erősségű csoportokban (AB1 és AB2);

II. forduló:    Tavaszi
körmérkőzések új csoportbeosztás
szerint, ahol a csapatok számától és az őszi
eredményektől függően a mezőny első fele lesz
az A-liga, a második fele pedig a B-liga.

5.3 A
tabellák kialakítása

A tabellákon a sorrend
kialakítása az alábbi szempontok szerint
történik:

A rangsorolás minden
esetben a nyert mérkőzések és az összes
lejátszott mérkőzések aránya (relatív
pontszám) szerint történik. Ha ez egyenlő, akkor a
több nyert mérkőzés, majd az egymás elleni
eredmény, végül a kosárarány dönt.
(Év végén az elmaradt és le nem játszott mérkőzések
eredményének megállapítása –
lásd 5.4 – után van a
rangsorolás.)

A mérkőzések
győztese kettő, míg a vesztes csapat egy pontot kap
mérkőzésenként, ha kiállt.

5.4 Ki
nem állás

Ki nem állás
esetén a Versenybizottság mindig határozatot hoz,
melyben megállapítja a végeredményt, a pontokat
és a költségeket. Megfelelő
lemondás nélküli ki nem állás esetén
fizetendő eljárási díjak az alábbiak
szerint alakulnak: saját terem esetén
mindig 4.000
Ft, központi terem esetén
5.000 Ft. Az számít megfelelő lemondás
nélküli ki nem állásnak, ha valamelyik
csapatból a kiírt mérkőzésre 2 vagy
annál kevesebb játékos jelenik meg, illetve ha
előzetesen nem került lemondásra a
mérkőzés. (Ha legalább 3
játékos megjelent, akkor lehet kérni a
mérkőzés 20:0-ás
elvesztését a fizetés helyett, de ilyenkor
újrajátszásra nincs lehetőség.)

Alapesetben amelyik csapat nem áll
ki, az nem kapja meg a vesztesnek a kiállásért
járó egy pontot és a mérkőzést 20:0
gólaránnyal veszíti el. A bajnokság
végén a le nem játszott mérkőzések
végeredményét a Versenybizottság
állapítja meg az alábbiak szerint:

- ha
felróható valamelyik csapatnak a mérkőzés le
nem játszása, akkor az 20-0
arányban vesztesnek minősül és a
kiállásért járó pontot nem kapja meg,
míg az ellenfele megkapja a két pontot;

- ha egyik
csapatnak sem róható fel az elmaradt
mérkőzés, akkor 0-0 lesz az eredmény, ilyenkor a
kiállásért járó pontokat egyik csapat sem
kapja meg.

Azt a csapatot, amelyik háromszor
nem áll ki a sorsoláson kiírt
mérkőzésen, a bajnokságból véglegesen
törölni kell, az addig elért eredményeivel
együtt.

6.
CSAPATOK

6.1
A bajnokságban résztvevő csapatok

- azok a felsőoktatási
intézményeknél működő egyesületek, sportkörök,
kollégiumok, baráti körök csapatai, amelyek
nevezésüket határidőre benyújtották
és a nevezési díjat
befizették;

- a benevezett csapatok valamely egyetem vagy
főiskola színeiben kötelesek indulni a csapatot
alkotó hallgatók arányában vagy egyéb
más szempontok alapján;

- a csapatok nevében szerepelnie kell a
támogató oktatási intézmény nevének
rövidítése (az
esetleges fantázianév előtt);

-
egy intézmény korlátlan számban nevezhet
csapatokat.

7.
JÁTÉKOSOK

7.1 Játékjogosultság

A bajnokság
résztvevői lehetnek:

- az adott
tanévre beiratkozott nappali, esti, levelező tagozatos
hallgatók;

-
másoddiplomás képzésre beiratkozott
hallgatók;

- az
előkészítőre és 0. évfolyamra felvett,
továbbtanulni, felvételizni szándékozók (max. 2 fő);

- az
intézmény oktatói (max. 2
fő);

-
a végzős hallgatók visszajátszhatnak
intézménytől függően 1-4. évig;

(6 éves
képzésű intézménynél 1 évig, 5
évesnél 2 évig, 4 évesnél 3 évig, 3
évesnél 4 évig)

- a csapatképviselő 35 éves
koráig, ha korábban igazolhatóan játékos
volt az adott csapatban, de már nem játszhatna vissza az ide
vonatkozó szabályok értelmében (max. 1 fő);

-
visszajátszás ügyben a Versenybizottság
külön kérésre könnyítést adhat;

-
külföldi hallgatók részvétele nincs korlátozva.

7.2
A játékosok szerepeltetése

- minden csapat
köteles leadni az Összesítő lap egy
kitöltött, lepecsételt példányát,
legkésőbb az átigazolási időszak
végéig (kései
leadásnál 1.000 Ft eljárási díjat kell
fizetni);

- a bajnokságban résztvevő
játékosok az Egyetemi és Főiskolai Amatőr
Kosárlabdázók Egyesülete tagjai lesznek;

- a férfi C - D és a női B - C
ligákban, volt NB I-es
játékosok 2 évig nem játszhatnak;

- az NB I-es szereplést
befejező, illetve aktív egyetemi játékosok,
amennyiben valamely felsőoktatási intézmény
hallgatói, és a sorsolás időpontjáig
jelzik szándékukat, játszhatnak a férfi A - B
és a női A ligákban;

- aktív NB I-es
játékosok is kérhetnek
játékengedélyt, és csak az AKE VB
határozata után lesz lehetősége a csapatnak
szerepeltetnie ezeket a játékosokat a
következő feltételekkel:

·
játszhatnak
NB I-esek, de versenyen kívüli
csapatként vehetnek csak részt a bajnokságban, illetve

·
az NB I-es csapatban elfoglalt helyük (pl.:
cserejátékosként kevés
játéklehetőséget kapnak) és az egyetemi csapatban
végzett edzői vagy szervezői tevékenység
alapján kaphatnak méltányosságból
játékengedélyt, ami nem von maga után versenyen
kívüliséget;

- Ha az első pályára
lépés előtt nem lett kérelmezve és VB
határozattal engedélyezve az adott aktív NB I-es játékos szereplése, akkor
jogosulatlan szerepeltetés esete áll fenn és a csapat
automatikusan versenyen kívülre kerül. Az NB I-esek szereplését minden évben
külön kérelmezni kell.

7.3 A
versenyzők igazoltatása

- csak az AKE
által kiadott sorszámozott, fényképes Tagsági Igazolvánnyal
rendelkező játékos léphet pályára
az AKE által szervezett bajnoki mérkőzéseken;

- a
Tagsági Igazolvány kiváltására és
az átigazolások intézésére folyamatosan, a
hivatalos szövetségi napokon (illetve a
ligaértekezleteken) van lehetőség; A szükséges
nyomtatványok a 5-6 mellékletekben
találhatók (egyéni és csoportos tagsági
igazolvány igénylő lapok).

- a kiváltáshoz
szükséges egy igazolványkép,
eljárási díj (500
Ft/fő), illetve a következő adatok: név,
Diákigazolvány vagy Személyi Igazolvány
száma, születési hely, születési dátum,
anyja neve, intézmény neve, ahol tanul(t),
ha már végzett, akkor annak az éve, csapat neve;

- a
játékvezető kérésére a
Diákigazolványt vagy Személyi Igazolványt a
játékos köteles megmutatni;

- az
átigazoláshoz egy Átigazolási
lapot kell kitölteni (4. számú melléklet);

- Összesítő lap (3.
számú melléklet, 2 példányt kell
kitölteni, melyből az egyiket le kell adni – a leadott
példány lehet másolat is –, míg a
másikat vinni kell a mérkőzésekre)
kötelező, melyet a Tanszékvezető
érvényesít. Erre a lapra minden játékosnak
fel kell kerülnie, aki a mérkőzésen szerepel (a kezdő ötöst
külön meg kell jelölni ezen a lapon is). Akik nem a
csapatot nevező intézményben tanulnak, a név
mellett fel kell tüntetni az intézményt is, ahol tanul;

- az
Összesítő lap mellé szükséges a
Tanulmányi Osztály által adott igazolás az
előkészítő és a 0. évfolyamra
való beiratkozásról, ha középiskolás
szerepel a csapatban;

- a
Tagsági Igazolványokat minden mérkőzés
előtt a játékvezetők ellenőrzik.

7.4 Orvosi igazolás

Sportorvosi, iskolaorvosi,
üzemorvosi, magánorvosi
vizsgálati eredmény egyaránt megfelel. A
vizsgálat eredményét a Tagsági
Igazolványra kell rögzíteni. Ezt kell pecséttel,
dátummal, az orvos aláírásával és
versenyezhet beírással hitelesíteni minden egyes
évben. (Ebben a szezonban már csak a tagságin
levő orvosi pecsét érvényes, így az
Összesítő lapra nem kell orvosi pecsét. A
régifajta Tagsági Igazolványokat díjmentesen
lehet kicserélni.)

7.5 Ligák
közötti átjátszás

Ha
egy oktatási intézmény több ligában
indít csapatot, akkor az Összesítő lapon
kötelezően megjelölt 5 legjobb játékos
(kezdő ötös) kivételével, a többi csapattag
játszhat ugyanannak az intézménynek, alacsonyabb
ligában indított csapatában. Egy játékos ugyanazon liga két csapatában
nem játszhat! (Ennek megszegése
jogosulatlan szereplésnek minősül, a vétkes csapat
20-0-val elveszíti a mérkőzést és a
kiállásért járó pontot
sem kapja meg.)

Az
alacsonyabb ligában szereplő csapat játékosai (max. 5 fő) csak akkor játszhatnak
felsőbb ligában, ha a felsőbb ligában
lévő csapat Összesítő lapján szerepelnek.

A
második csapatban történő szerepléshez külön
JÁTÉKENGEDÉLY (ún. T licence) kiváltása
szükséges, melyet az első szövetségi
naptól (szept. 21-től) az átigazolási időszak
végéig lehet kiváltani (a
játékengedély kiváltásakor 500 Ft/fő eljárási
díj fizetendő). A T licence kiváltását
is az Átigazolási lapon (4. számú melléklet) kell
kérni.

Az átigazolási időszak vége:
2005. november 14. (hétfő).

Az itt nem említett egyéb szerepeltetési
kérdésekben, az AKE Versenybizottsága határoz.

8.
SZANKCIÓK, ÓVÁSOK ÉS BÜNTETÉSEK

8.1 Fegyelmi büntetés

A fegyelmi ügyekre az MKOSZ
Fegyelmi Szabályzata érvényes. A fegyelmi ügyeket
az AKE Versenybizottsága tárgyalja. Az elsőfokú
döntések ellen fellebbezéssel a 8.3.
szerint lehet élni.

8.2 Óvások

8.2.1  A bajnokságban szereplő sportszervezet
óvást nyújthat be egy játékos
játékjogosultságával kapcsolatban,
továbbá, ha úgy véli, hogy olyan játékvezetői
döntés született, amely a nemzetközi
játékszabályokkal ellentétes (műhiba).

8.2.2  A
kapitány által bejelentett óvás okát a
játékvezetőnek a jegyzőkönyv
hátoldalára rá kell vezetni és azt a csapat
vezetőjével alá kell
íratni.

Magát az óvást a legrövidebb
időn – de legkésőbb 8 napon – belül a
Versenybizottsághoz kell benyújtani. Az óvásban
részletesen elő kell adni az óvás
jogcímét, meg kell jelölni a
tényállás igazolásához szükséges
bizonyítékokat, tanúkat és egyéb
döntőnek látszó körülményeket.

8.2.3  Az óváshoz csatolni kell
az óvási díjat
(3.000 Ft). Az óvási díjat a legközelebbi
szövetségi napon személyesen kell befizetni. Ha az
óvási díj nem érkezik meg a
Versenybizottsághoz, akkor az óvást semmisnek kell
tekinteni.

8.2.4  Az
óvásokat a Versenybizottság a lehető
legrövidebb idő alatt, de legkésőbb 15 napon belül
letárgyalja és a döntést
meghozza.

8.3 Fellebbezés

Az
óvással, elsőfokú fegyelmi határozatokkal
szemben - a kézhezvételtől számított 8
napon, illetve a határozaton megjelölt határidőn
belül – fellebbezést lehet előterjeszteni az AKE
ügyvezetőjéhez ([email-masked]).
A fellebbezés
költsége 5.000 Ft, mely elfogadott
óvás, fellebbezés esetén visszajár.

9.
MÉRKŐZÉSEK RENDEZÉSE

A bajnokságok
mérkőzéseit csak kosárlabda
mérkőzés lejátszására
hitelesített teremben lehet lejátszani. A teremmel nem rendelkező csapatok egymás elleni mérkőzéseire
központi termet biztosítunk.

A hazai csapatnak kell
biztosítani az időmérőket, míg a
jegyzőkönyvet a vendégcsapatnak kell vezetnie. A
mérkőzések jegyzőkönyve ettől
az évtől az AKE által kiadott A4-es méretű
jegyzőkönyv és azt a kiadott szabályok szerint
kell vezetni. Az esetlegesen a csapatoknál még
meglévő MKOSZ jegyzőkönyveket az AKE díjmentesen
becseréli.

A játékidő
vonatkozásában az MKOSZ előírásai az
irányadóak.

A mérkőzések lejátszásához az
AKE által bevezetett Tagsági
Igazolvány és az Összesítő
lap is szükséges. Mindkét
csapatnak gondoskodnia kell jegyzőkönyvről,
labdáról és óráról. Egy-egy
db világos és
sötét mez is kötelező.

10. MEGHATÁROZÁSOK

10.1 Szövetségi képviselő

A csapatok által
megnevezett személy, aki telefonon elérhető és
vállalja a csapat ügyeinek intézését.

10.2 Szakágvezető
testnevelő tanár

Aki edzőként,
tanszéki felügyelőként vagy
csapatvezetőként segíti a csapat
részvételét a bajnokságban. Címét,
telefonszámát a nevezési lapon fel kell tüntetni.

10.3 Testnevelési tanszékvezető

A csapatok Nevezési
lapját a képviselt intézmény Testnevelési
Tanszékvezetője hitelesíti. E nélkül a
nevezési lap érvénytelen. A tanszékvezető kötelessége
az intézményüket
képviselő csapatot, illetve csapatokat felügyelni,
működésüket segíteni. A
mérkőzéseken igazolásként
felmutatandó Összesítő lapot is a
tanszékvezető hitelesíti.

11. EGYÉB RENDELKEZÉSEK

11.1   Az érvényes
versenyszabályok értelmében, ha a kiírt
időre a játékvezető nem érkezik meg, a
mérkőzést le kell játszani
szükség-játékvezetőkkel (vagy a
csapatkapitányok segítségével)!

11.2   Minden
mérkőzés egy egyedi azonosító számmal
rendelkezik, melyet az AKE honlapjáról lehet megtudni. (pl.:
AKEFA-0014 = AKE Férfi A-liga). Ezt a
számot kötelező a jegyzőkönyvön
feltüntetni. A fényképes Tagsági
Igazolványok számát a játékosok neve
előtt a megfelelő helyen szintén fel kell tüntetni.

11.3   Ha
bármely csapatnak az AKE-vel szemben
bárminemű tartozása van – nevezési
díj, eljárási díj, büntetés, stb.
– akkor a megjelölt fizetési határidőt
követő naptól kezdve a csapat minden
mérkőzését 20-0 arányban elveszti – a
kiállásért járó 1 pontot megkapja, ha
kiállt – mindaddig, amíg a tartozás kiegyenlítését hitelt
érdemlően nem bizonyítja.

11.4   T
licence-szel szereplő játékos
kiállítása esetén a fegyelmi határozat
mindkét csapatra vonatkozik.

11.5   Amennyiben
valamelyik játékosnak van Tagsági Igazolványa, de
az nincs ott a mérkőzésen, akkor a
mérkőzésen játszhat, de igazolványát
a következő szövetségi napon be kell mutatni.
Ellenkező esetben a Versenybizottság határozatot hoz,
melyben jogosulatlan szerepeltetést állapíthat meg, mely
adott esetben a megnyert mérkőzés
elvesztését, a játékos eltiltását
is eredményezheti.

A játékosnak
az említett esetben valamilyen fényképes
igazolvánnyal kell magát igazolnia, nevét és
adatait a jegyzőkönyv hátuljára a
játékvezetőnek fel kell jegyeznie. Ezzel együtt fel
kell hívnia a csapatkapitány figyelmét a
bemutatási kötelezettségre. A bemutatás
elmulasztása később
csak 1000 Ft eljárási díj befizetése mellett
pótolható.

11.6   Az
AKE fizeti a mérkőzésekre biztosított
játékvezetőket és a központi termet.

11.7   Minden
olyan esetben, amelyről ez a versenykiírás vagy a Magyar
Kosárlabdázók Országos Szövetsége
által elfogadott Verseny- és
Játékszabályok nem intézkednek, a
Versenybizottság dönt.

11.8   A Versenybizottság fenntartja magának a
jogot, hogy a versenykiírás egyes pontjait szükség
esetén a résztvevők kérésére vagy
más okból a későbbiekben kiegészítse,
vagy módosítsa.

A versenykiírás
érvényes: 2006. május 31-ig

Egyetemi
és Főiskolai Amatőr

Kosárlabdázók
Egyesülete

VB

Budapest, 2005. szeptember 7.

A versenykiírás mindenkori teljes hivatalos
szövegét az egyesület internetes honlapja is tartalmazza
(www.akebasket.hu).

1. számú melléklet

ELJÁRÁSI DÍJAK JEGYZÉKE

Nevezési
díjak

Saját terem esetén: 25.000 Ft

Központi terem igénylése
esetén: 40.000 Ft

Mérkőzésmódosítás,
-lemondás díjai

Saját terem esetén

1. alkalom

2. alkalom

3. alkalom

4. alkalomtól

- késői lemondás
(<=5 nap)

1.500 Ft*

2.000 Ft

3.000 Ft

5.000 Ft

*Az első alkalmat nem kell kifizetni, ha nincs több
lemondás az adott szezonban!

- előző vagy aznapi
lemondás

3.000 Ft

- megfelelő
lemondás nélküli ki nem állás

4.000 Ft

Központi terem esetén

1. alkalom

2. alkalom

3. alkalom

4. alkalomtól

- késői
lemondás (<=10 nap)

1.500 Ft*

2.000 Ft

3.000 Ft

5.000 Ft

*Az első alkalmat nem kell kifizetni, ha nincs több
lemondás az adott szezonban!

- előző vagy aznapi
lemondás

4.000 Ft

- megfelelő
lemondás nélküli ki nem állás

5.000 Ft

Egyéb
eljárási díjak

Tagsági Igazolvány kései
bemutatása: 1.000 Ft

Összesítő lap kései
leadása: 1.000 Ft

Tagsági Igazolvány
kiváltásának díja: 500 Ft/fő

T licence kiváltásának
díja: 500 Ft/fő

Óvási díj: 3.000 Ft

Fellebbezési díj: 5.000 Ft